**projektas**

**reg. Nr. T-41**

**2.4. darbotvarkės klausimas**

**Pasvalio rajono savivaldybės taryba**

**Sprendimas**

**Dėl TURTO NUOMOS**

2019 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalimi, Savivaldybės ilgalaikio materialiojo turto nuomos tvarkos aprašu, patvirtintu Pasvalio rajono savivaldybės tarybos 2015 m. vasario 19 d. sprendimu Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ (su visais aktualiais pakeitimais), Pasvalio rajono savivaldybės taryba nusprendžia:

1. Leisti Pasvalio rajono savivaldybės administracijai išnuomoti viešojo konkurso būdu ne ilgiau kaip 10 metų jos patikėjimo teise valdomas Savivaldybei nuosavybės teise priklausančias negyvenamąsias patalpas, esančias Vilniaus g. 4, Pasvalys (inventorinis Nr. 01010004, kadastro duomenų bylos Nr. 639, unikalus Nr. 6793-0000-2016, pastatas pažymėtas plane – 1L3p):

1.1. patalpas, kurių indeksai – 50, 52, 53, 80, 96, 97, bendras plotas – 81,06 kv. m, dalį bendro naudojimo patalpų, kurių indeksai – 42, 43, 44, 45, 51, 94, 95, bendras plotas – 18,62 kv. m; visų nuomojamų patalpų bendras plotas – 99,68 kv. m), ir nustatyti 1 kv. m nuomos kainą – 0,63 Eur per mėnesį;

1.2. patalpas, kurių indeksai – 11, 12, 13, 14, 16, 17, 26, 27, 91, 92, 93, bendras plotas – 135,92 kv. m, dalį bendro naudojimo patalpos, kurios indeksas – 15, bendras plotas – 1,41 kv. m; visų nuomojamų patalpų bendras plotas – 137,33 kv. m), ir nustatyti 1 kv. m nuomos kainą – 0,63 Eur per mėnesį.

2. Įgalioti Savivaldybės administracijos direktorių pasirašyti su viešo nuomos konkurso laimėtojais 1.1 ir 1.2 punktuose nurodytų negyvenamųjų patalpų nuomos sutartis bei turto perdavimo ir priėmimo aktus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

Virginija Antanavičienė

2019-03-01 tel. 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl TURTO NUOMOS**

2019-03-01

Pasvalys

**1. Problemos esmė.**

Vadovaujantis Savivaldybės ilgalaikio materialiojo turto nuomos tvarkos aprašu, patvirtintu Pasvalio rajono savivaldybės tarybos 2015 m. vasario 19 d. sprendimu Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ Savivaldybės turtas gali būti išnuomotas ne ilgiau kaip 10 metų viešojo konkurso būdu Savivaldybės tarybos sprendimu.

Sprendime nurodytos Savivaldybei nuosavybės teise priklausančios Savivaldybės administracijos patikėjimo teise valdomos negyvenamosios patalpos, esančios Vilniaus g. 4, Pasvalys, buvo nuomojamos, bet nuomos sutartys baigiasi. Savivaldybės reikmėms patalpos nereikalingos, todėl siūloma jas išnuomoti viešojo konkurso būdu.

Patalpų 1 kv. metro pradinė nuomos kaina apskaičiuota, vadovaujantis Nuompinigių už valstybės ilgalaikio ir trumpalaikio materialiojo turto nuomą skaičiavimo taisyklėmis, patvirtintomis Lietuvos Respublikos finansų ministro 2014 m. rugsėjo 30 d. įsakymu Nr. 1K-306 „Dėl nuompinigių už valstybės ilgalaikio ir trumpalaikio materialiojo turto nuomą skaičiavimo taisyklių patvirtinimo“ yra 0,63 Eur per mėnesį. Savivaldybės taryba, vadovaudamasi aukščiau minėtu Savivaldybės tarybos sprendimu, gali padidinti arba sumažinti pradinį nuompinigių dydį.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai. S**avivaldybės administracijos Strateginio planavimo ir investicijų skyrius..

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė